Tavs dēls

"Tavs dēls" ir 1978. gada Latvijas PSR spēlfilma. Filmas režisors ir Gunārs Piesis un tā uzņemta Rīgas Kinostudijā.

 Sižets 
Arhitektūras students Valdis gatavojas šķirties no draudzenes, kura gaida bērnu un negrib pārtraukt grūtniecību. Viņa māte, cienījama ārste Vitrupe, kura audzinājusi dēlu viena pati, vēlētos precēties ar inženieri-hidroceltnieku Koroļovu. Dēls tam negrib piekrist.

Studentu grupa, kurā ir arī Valdis, tiek nosūtīta uz hidroelektrostacijas būvi Sibīrijā, kur strādā arī inženieris Koroļovs. Šeit Valdis pieņem lēmumu netraucēt mātes laimei un saprot, ka viņa paša dēls nedrīkst augt bez ģimenes.

 Lomās 
 Vija Artmane — Vitrupe
 Igors Ļedogorovs — Koroļovs
 Aīda Zara — Guna
 Aigars Krupins — Valdis
 Zaiga Zilgalve — Lolita
 Harijs Spanovskis — Žanis
 Austra Pumpure — Ella

 Apbalvojumi 
 1980 — LPSR Valsts prēmija galvenās lomas tēlotājai Vijai Artmanei.

 Interesanti fakti 
 Harija Spanovska un Andreja Žagara debijas kā kinoaktieriem.
 Filmējušies dziesminiece Austra Pumpure, māksliniece Biruta Baumane, dziedātājs Kaspars Dimiters. un ārsts un politiķis Georgs AndrejevsEizode no kinofilmas

 Atsauces 

 Ārējās saites 
 Nacionālais kino centrs

Kategorija:1978. gada Latvijas PSR filmas
Kategorija:Filmas latviešu valodā
Kategorija:Rīgas Kinostudijas filmas
Kategorija:Gunāra Pieša filmas